China condamnă SUA după ce o navă de război americană a tranzitat prin strâmtoarea Taiwan.
O navă de război americană a traversat strâmtoarea Taiwan. China revendică accesul în zonă, dar statutul său rămâne unul contestat. Armata chineză condamnă SUA pentru acţiunea sa.
O navă de război americană a traversat strâmtoarea Taiwan. China revendică accesul în zonă, dar statutul său rămâne unul contestat. Armata chineză condamnă SUA pentru acţiunea sa.Armata chineză a condamnat miercuri Statele Unite după ce o navă de război americană a traversat controversata strâmtoare Taiwan. Astfel de misiuni dăunează "în mod deliberat" păcii şi stabilităţii, susţin oficialii chinezi.Marina SUA a declarat că distrugătorul cu rachete ghidate USS Sampson a efectuat marţi un "tranzit de rutină în strâmtoarea Taiwan", în conformitate cu dreptul internaţional, relatează Reuters.Statele Unite traversează strâmtoarea aproximativ o dată pe lună şi de fiecare dată atrage nemulţumirea Chinei, care consideră trecerile drept o ameninţare la securitatea sa."Statele Unite desfăşoară în mod frecvent astfel de acţiuni provocatoare, trimiţând semnale greşite forţelor pro-independenţă din Taiwan. Astfel subminează în mod deliberat pacea şi stabilitatea strâmtorii. Ne opunem ferm", au precizat autorităţile chineze într-un comunicat.Purtătorul de cuvânt al Flotei a 7-a SUA, Nicholas Lingo, a declarat că armata americană zboară, navighează şi operează oriunde permite legea internaţională."Tranzitul navei prin strâmtoarea Taiwan demonstrează angajamentul Statelor Unite faţă de un Indo-Pacific liber şi deschis", a conchis Lingo.Secretarul de stat al SUA, Antony Blinken a declarat marţi că va aborda în săptămânile următoare strategia de securitate naţională mult aşteptată pentru a face faţă ambiţiilor Chinei de mare putere."Voi avea ocazia, cred, foarte curând, în săptămânile următoare, de a vorbi public şi în detaliu despre strategie", a declarat Blinken.